**Pozvanie na seminár**

**Európska agentúra pre bezpečnosť a ochranu zdravia (EU-OSHA) predstavila novú kampaň na rok 2018 – 2019: „Zdravé pracoviská kontrolujú nebezpečné chemické látky“.** Do celoeurópskej kampane, ktorá bola oficiálne otvorená 24. apríla 2018 sa zapojí viac ako 30 európskych krajín. Jej cieľom je zvýšiť informovanosť o rizikách spojených s chemickými látkami, šíriť dobrú prax a ponúknuť zdroje na účinnú kontrolu nebezpečných chemických látok na pracoviskách.

Národný inšpektorát práce, patriaci pod Ministerstvo práce, sociálnych vecí a rodiny SR, ktorý pôsobí ako národné kontaktné miesto agentúry EU-OSHA, **Vás srdečne pozýva na odborný seminár** ktorý sa uskutoční

**O 8:30 dňa 21. júna 2018,**

**v hoteli Saffron**,

Radlinského 27, 811 07 Bratislava

Cieľom seminára je informovať zástupcov národnej siete, autorizovaných bezpečnostných technikov a odbornú verejnosť o cieľoch **a náplni kampane 2018 – 2019**, **ozrejmiť úlohu a princípy chemickej legislatívy v oblasti prevencie a regulácie nebezpečných chemických látok** na pracoviskách a **poukázať na konkrétne** prínosy dobrej praxe, ale aj **riziká vyplývajúce z nedostatočnej kontroly nebezpečných chemických látok**. Tieto riziká môžu mať devastačné následky nielen na zamestnanca a zamestnávateľa, ale v prípade horľavých a toxických látok aj pre celú spoločnosť a životné prostredie.

Podrobný program je k dispozícii v prílohe.

**Informácie týkajúce sa logistiky a organizácie seminára:** [events@ceuconsulting.com](mailto:events@ceuconsulting.com), tel.: +421 2 4444 1096

**Informácie o kampani:** Národné kontaktné miesto EU-OSHA: Ing. Laurencia Jančurová, Národný inšpektorát práce, email: [laurencia.jancurova@ip.gov.sk](mailto:lucia.simkova@ip.gov.sk), tel.: +421 55 79 79 927, [www.ip.gov.sk](http://www.ip.gov.sk)

Prosíme Vás o potvrdenie účasti do 14. júna 2018 prostredníctvom registračného formulára [tu](https://goo.gl/forms/vC6aUBc2rBl5IPdu2).

Tešíme sa na naše spoločné stretnutie!